钦定古今图书集成/明伦汇编/宫闱典/第072卷 > 《谏皇太子笺》薛元超
## 钦定古今图书集成/明伦汇编/宫闱典/第072卷 > 《谏皇太子笺》薛元超

臣元超启：臣闻位隆载鼎，居之者匪易；业峻承祧，守
之者为重。何则？天下之本，属在元良。历选前修，蔼寻
往传。伏惟殿下画堂凝祉，幼彰岐嶷；雕宫诞睿，夙擅
温文。大孝因心，不由于外奖；深仁植，学性禀于自然。
故能聿膺景福，式光正绪。皇基永固，宸构克昌。加以
识赡机物，天姿独秀，生知之量，振古莫俦。比者监守
务殷，亲览政事，所关视听，决断如流，凡有朝野，佥论
归美。况臣委职阶陛，齿迹宫闱，恭闻喜跃，实百恒品，
区区所望，惟愿盛德日新，励兹三善，无忘四术，率土
苍生幸甚。见去年之内，数召学士等入，讨论经籍，亹
亹不倦，此之令问，播于迩遐，在外闻者，谁不欣然。今
夏已来，接对遂简，讲艺之道，有谢曩时；臣之事君，在
于无隐。敢缘兹义，辄献愚衷。臣知识庸浅，未足以发
明雅训，求之史传，请扬榷而言焉。昔汉苑招贤，高轩
洞敞；曹园爱客，飞盖连阴。此乃副君之待士也。亦有
推心郑众，每伫于谘询；降礼桓荣，用承于诲命：此则
副君之尊师也。魏太祖征并州，留太子在邺，颇出畋
猎。崔季珪进而谏曰：“盘于游田，《书》之所诫；鲁侯观渔，
《春秋》讥之。周、孔之格言，二经之明义也。深惟储副，以
身为宝，今忽驰骛陵险，诚有识者所以恻心。惟太子
燔翳捐毕，以塞众望。”太子报曰：“昨奉嘉命，广开正路，
翳已坏矣，毕亦去焉。师傅之言，实获我心。”晋明帝之
在东宫，中庶子温峤、中舍人刘放谏马射曰：“臣闻千
金之子，犹不垂堂；以万乘之贰，若有骇驷之艰，岂可
不熟念！殿下纵一日之娱，忘万代之基，凡人犹知其
不可，况在圣明太子？”答云：“省所陈明，卿等动静数示，
此则副君之纳谏，不以为嫌者也。非独一时之美事，
固亦千载之芳猷。且思患预防，著于《易》《象》；乐不可极，
陈之《礼经》，列圣典谟，可为龟镜。殿下昔在”藩邸，时以
打球为戏，当此之日，已经坠马。近取诸身，足为深鉴。
又陛下仁孝之德，闻于四海，自车驾发后，天慈许入苑内。臣窃惟殿下之意，既承恩旨，始复出游，适以上
副圣怀，非徇盘游之乐。固以囿苑之地，草树极深，绝
磴危峤，往往而有。控纤离之马，影逾流电；拥太阿之
剑，气骇奔星。截轻禽，逐狡兔，倘有冲勒之变，追如户
奴等，色非一种，或反逆之裔，或破亡之馀，众类遗丑，
兼在其数。密计凶谋，理难悬测。忽有潜心翳荟，侍卫
不虞；白龙鱼服，事出虑表。臣每一思此，魂爽飞越。夫
为人子者，不登高，不临深，恐近于危辱也。故乐正子
春下堂伤足，数月不出，犹有忧色。弟子问之，子春曰：
“君子跬步不敢忘孝之道。”是以有忧色也。子春匹夫，
尚知爱其身体，储后之尊，何可以不慎焉？傥马逢惊
佚，微致毁伤，岂不上贻二圣之忧，下乖兆人之望？伏
谓打球驰射，深是危机，天后所赐《诫书》，殷勤至切，网
罗今古，罕得名言。窃循旨要，在于循怀虚己。《书》云：“山
林隐逸，草泽高人”，㹅萃春坊，冀朝夕设对，采其“匡赞，
广纳忠规。机务之馀，游心坟籍，莹襟灵于艺圃，散耳
目于书林，披帙横经，克勤无怠，此之至戒，亦何不思。
殿下敦崇儒术，阐扬文艺，爰置学士，奖拔人物，应斯
举者，若登龙津，莫不延颈企踵，恩承顾盼。皆愿隳肝
胆，露款诚，布衣之交，一言相托。”尚有怀知己之遇，御
国士之恩，殿下数存接引，与其“切磋道义，竭忠进善，
必日有异闻，则玉裕弥光，金声自远。顷日时景炎爝，
不敢望以引召。今高秋戒序，景物渐凉，伏乞听政馀
闲，留情坟典。所读班史，请毕残功。前者别出赐物，本
录殿下书进时，请临池染翰，使笔力转遒。仍请逐月
一两度㹅唤”，学士因为设食。文学张君相，素明《庄》《老》，
命之谈说，能畅“元风。殿下假以温颜，人各申其艺业。”
钩深理窟者，思愤怀蛟，摭实词条者，文成吐凤。此亦
一时之奇观，可以澡虑怡神。预在宫僚，人知自效，便
僻取容者疏之，正直不挠者亲之。弃不急之务而省
游娱，绝无益之欲而敦节俭。以儒墨为城池，翱翔其
际；以礼义为千橹，栖息其间。一则遵《天后诫书》，不敢
失坠；二则挹古人遗范，有所发挥，岂不美欤，岂不盛
欤！殿下居养德之辰，天下属望，聪明睿智，何所不察。
若稍加引纳，实广德音。臣曲荷财成，滥蒙委任，云雨
之施，预霑于品物；丘山之恩，久越于涯涘。惧速官谤，
罔寘心灵。不揆𫍲闻，轻陈短见，庶同纤壒，敢类涓埃。
所冀增山之高，裨海之润。臣元超顿首顿首，死罪死
罪，谨言。